

**CRNA GORA**

**MINISTARSTVO PRAVDE**

**IZVJEŠTAJ O RADU I STANJU U UPRAVNIM OBLASTIMA IZ NADLEŽNOSTI MINISTARSTVA PRAVDE ZA 2019.GODINU**

**Podgorica, februar 2020.godine**

**SADRŽAJ:**

[R E Z I M E…………………………………………………………………………………………………………………………….](#_Toc508614165)2

[I UVOD……………………………………………………………………………………………………………………………..](#_Toc508614166)....7

[II REALIZACIJA CILJEVA IZ PROGRAMA RADA VLADE……………………………………………………………](#_Toc508614168).7

[III REALIZACIJA CILJEVA IZ PROGRAMA RADA MINISTARSTVA……………………………………………..](#_Toc508614171)9

I[V STRATEŠKA DOKUMENTA I AKTIVNOSTI ZA IZVRŠAVANJE POSTAVLJENIH CILJEVA………….](#_Toc508614175)13

V [IZVRŠAVANJE ZAKONA I DRUGIH PROPISA……………………………………………………………………..](#_Toc508614177).20

VI [REALIZACIJA ZAKLJUČAKA VLADE …………………………………………………………………………………](#_Toc508614178)..26

VII [REALIZOVANE AKTIVNOSTI U VRŠENJU UPRAVNOG NADZORA……………………………………](#_Toc508614179)..26

VIII KABINETMINISTRA………………………………………………………………………………………………………..28

IX MEĐURESORSKA SARADNJA………………………….……………………………………………………………….30

X MEĐUNARODNA SARADNJA ………….……………..………………………………………………………………..31

[XI REALIZACIJA BUDŽETA ZA 2019 GODINU……………………………………………………………………….](#_Toc508614189).32

XII PREDLOG MJERA ZA UNAPREĐENJE STANJA………………………………………………………………….34

**R E Z I M E**

Ministarstvo pravde je pripremilo Izvještaj o radu za 2019. godinu, u skladu sa članom 65 Zakona o državnoj upravi („Sl.list CG“, br.078/18) i članom 53 Uredbe o organizaciji i načinu rada državne uprave („Sl.list CG“, br.087/18 i 02/19).

Poslove iz djelokruga rada Ministarstva obavljalo je 70 izvršilaca, dok je broj sistematizovanih radnih mjesta bio 101. Nakon isplate otpremnine za 1 službenika važećim Pravilnikom o unutrašnjoj ogranizaciji i sistematizaciji je sistematizovano 100 radnih mjesta. Ovaj broj izvršilaca nije dovoljan da bi se realizovali zadaci Ministarstva pravde, planirani Programom pristupanja Crne Gore Evropskoj uniji, Akcionim planovima za Pregovaračko poglavlje 23 i 24, Strategijom reforme pravosuđa (2019-2022), Strategijom za izvršenje krivičnih sankcija (2017-2021) i Strategijom informaciono-komunikacionih tehnologija pravosuđa za period 2016-2020.

Važan pokazatelj rada Ministarstva predstavlja realizacija Programa rada Vlade za 2019. godinu. Ministarstvo pravde je i pored nedostatka kadrovskih kapaciteta realizovalo aktivnosti u tematskom i normativnom dijelu Programa rada Vlade 100%. Realizovalo je sljedeće teme: Strategija reforme pravosuđa 2019-2022 s Akcionim planom 2019-2020, Analiza efikasnosti funkcionisanja sistema izvršenja (01.01.2018-31.12.2018.godine), Izvještaj o realizaciji Akcionog plana za sprovođenje Strategije izvršenja krivičnih sankcija za period 2017-2021. godina, za 2018. godinu i Izvještaj o radu i stanju u upravnim oblastima za 2018. godinu.

U normativnom dijelu pripremilo je 6 predloga zakona i to: Predlog zakona o izmjenama i dopunama Zakona o sudovima, Predlog zakona o dopunama Zakona o Državnom tužilaštvu, Predlog zakona o izmjenama i dopunama Zakona o vanparničnom postupku, Predlog zakona o legalizaciji javnih isprava u međunarodnom prometu, Predlog zakona o alternativnom rješavanju sporova i Predlog zakona o izmjenama i dopunama Zakona o međunarodnoj pravnoj pomoći u krivičinm stvarima.

Ministarstvo pravde je u izvještajnom periodu, saglasno Poslovniku Vlade, pripremilo mišljenja na odredbe 118 propisa kojima se uređuje postupak pred sudovima, sankcije i prekršajni postupak, od čega: 81 mišljenje na predlog zakona i 37 na predlog podzakonskih akata.

U 2019. godini organizovani su ispitni rokovi za polaganje pravosudnog ispita; ispita za pripravnike u sudovima i Državnom tužilaštvu; ispita za tumače; ispit za javne izvršitelje; stručne provjere sudskih vještaka i ispit u oblasti obezbeđenja pritvorenih i osuđenih lica.

Ovlašćena službena lica Ministarstva pravde postupala su po podnijetim predstavkama. U izvještajnom periodu podnijeto je 90 predstavki - pritužbi na rad pravosudnih organa, što je za 75 manje u odnosu na 2018.godinu. Na rad notara podnešeno je 9 predstavki, što je za 4 manje u odnosu na 2018. godinu, a na rad javnih izvršitelja 47 predstavke, što je za 15 manje u odnosu na 2018. godinu.

U vršenju nadzora kod sudova i tužilaštava, utvrđena je jedna nepravilnost u Sudu za prekršaje Bijelo Polje – Odjeljenje za prekršaje Rožaje, koja se odnosila na zaključivanje upisnika i na odluku o stavljanju spisa u arhivu pravosnažno riješenih predmeta.

U vršenju nadzora u tužilaštvima nijesu utvrđene nepravilnosti u radu.

U 2019. godini pravosudni inspektori Direktorata za građansko zakonodavstvo i nadzor, u potpunosti su ispunili Godišnji plan nadzora nad zakonitošću obavljanja poslova notara i Notarske komore i Godišnji plan nadzora nad zakonitošću rada javnih izvršitelja i Komore javnih izvršitelja za 2019. godinu, kojima je bio predviđen nadzor nad zakonitošću rada svih notara i Notarske komore, kao i svih javnih izvršitelja i Komore javnih izvršitelja.

Podnešena su dva predloga za pokretanje disciplinskog postupka u odnosu na javne izvršitelje, tri Prigovora protiv Odluka Prvostepene disciplinske komisije za utvrđivanje disciplinske odgovornosti javnog izvršitelja i 3 tužbe Upravnom sudu Crne Gore radi poništaja odluka Drugostepene disciplinske komisije za utvrđivanje disciplinske odgovornosti javnog izvršitelja.

Ministarstvo pravde je nosilac projekta kodifikacije građanskog zakonika.

Komisija za izradu Građanskog zakonika je intenzivno radila u prethodnom periodu i na bazi stavova zauzetih na sjednicama, je u formi Radnog materijala sačinila Predlog Uvodnog i Opšteg dijela Građanskog zakonika.

Uredbom o organizaciji i načinu rada državne uprave ("Službeni list Crne Gore", br. 087/18 od 31.12.2018, 002/19 od 11.01.2019) Uprava za izvršenje krivičnih sankcija je samostalni organ uprave a saglasno članu 51 Ministarstvo pravde vrši nadzor nad zakonitošću i cjelishodnošću njegovog rada.

Ministarstvo pravde je preko ovlašćenih službenih lica za kontrolu izvršenja kazni zatvora i mjera bezbjednosti, izvršilo 14 kontrola rada Uprave za izvršenje krivičnih sankcija, u dijelu pružanja zdravstvene zaštite, tretmana zatvorenika, kao i postupanja zaposlenih u Upravi za izvršenje krivičnih sankcija prema zatvorenicima, na osnovu kojih kontrola i izjašnjenja Uprave je naloženo otklanjanje utvrđenih nepravilnosti.

Ministarstvu je podnijeto 54 molbe za pomilovanje, od kojih je 11 molbi odbačeno, a u 1 predmetu je obustavljen postupak saglasno Zakonu o pomilovanju. Predsjednik Crne Gore donio je 58 odluka uzimajući u obzir predmete koji su prenijeti iz ranijeg izvještajnog perioda.

U skladu sa Zakonikom o krivičnom postupku, postupano je u 50 predmeta, po zahtjevu za naknadu štete zbog neosnovanog lišenja slobode. Zaključeno je 6 potpunih sporazuma o postojanju štete, vrsti i visini naknade zbog neosnovanog lišenja slobode.

Takođe, postupano je povodom 111 zahtjeva Zaštitnika imovinsko-pravnih interesa Crne Gore.

U skladu sa Zakonom o izvršenju kazni zatvora, novčane kazne i mjera bezbjednosti Ministarstvo pravde je odlučivalo u 15 predmeta po zahtjevima za prekid izvršenja kazni zatvora.

U 2019. godini primljeno je 292 predmeta za izvršenje kazne rada u javnom interesu.

Izvršene su 268 kazne rada u javnom interesu.

Obavljeno je 96 kontrola kazne rada u javnom interesu, na osnovu kojih radnji je poslato sudu na dalju nadležnost 10 predmeta.

Zaključena su tri sporazuma o saradnji sa Ministarstvom javne uprave, Opštinom Tuzi i Upravom za kadrove.

U 2019. godini primljeno je 248 predmeta izvršenja kazne zatvora u prostorijama za stanovanje. Izvršeno je 163 predmeta od čega 34 predmeta iz 2018. godine i 129 predmeta iz 2019. godine, a u toku je izvršenje 43 predmeta dok se u 76 predmeta radi na pripremi za izvršenje. U 29 predmeta izvršena je neposredna kontrola, a sudu je dostavljeno na dalju nadležnost 76 predmeta.

U 2019. godini primljeno je 1611 predmeta uslovne osude. U dostavljenim predmetima nije bilo uslovnih osuda sa zaštitnim nadzorom, pa je na osnovu procjene postupano u 5 predmeta. Primljeno je i 315 predmeta uslovnog otpusta samo u dva predmet određena je posebna obaveza i to u jednom primjena uz elektronski nadzor, a u 8 predmeta postupano je po procjeni zavisno od dužine vremena trajanja uslovnog otpusta.

Iz Registra kaznene evidencije izdato je 18.180 uvjerenja, a iz Registra prekršajne evidencije 2.647 uvjerenja, dok je iz Registra kaznene evidencije za pravna i maloljetna lica izdato 3.448 uvjerenja.

Izvršeno je ažuriranje izvoda podataka za fizička, pravna i maloljetna lica 4.335 i ažurirano 930 otpusnih listova. Izvršeno brisanja iz Regista kaznene evidencije ( postupljeno po sudskim rješenjima i rješenjima Ministarstva pravde ) – 1.940.

Donijeto je 126 rješenja o zakonskoj rehabilitaciji, a povodom 63 zahtjeva za rehabilitaciju ministarstvo se oglasilo nenadležnim.

Tokom prošle godine Ministarstvo pravde Crne Gore organizovalo je „Regionalni forum o pravosudnoj saradnji u krivičnim stvarima: revizija bilateralnih ugovora između Crne Gore i zemalja Regiona“. Ovaj događaj, koji predstavlja centralni godišnji događaj u regionu Zapadnog Balkana na temu međunarodne pravosudne saradnje, , u saradnji sa Međunarodnom organizacijom za razvoj prava – IDLO, a uz podršku IPA projekta „Borba protiv teškog kriminala na Zapadnom Balkanu“ i Ambasade Sjedinjenih Američkih Država u Podgorici.

Takođe, Crna Gora je bila domaćin Druge runde pregovora o zaključenju Međunarodnog ugovora o razmjeni podataka u svrhe provjere izvještaja o imovini između zemalja Jugoistočne Evrope. Organizatori ovog događaja, koji je održan 27.3.2019. godine bili su Ministarstvo pravde Crne Gore i Sekretarijat Regionalne antikorupcijske inicijative. Osnovna svrha Međunarodnog ugovora je sprječavanje i suzbijanje korupcije kroz jačanje međudržavne saradnje i direktnu administrativnu razmjenu podataka.

Kada je u pitanju međunarodna pravna pomoć u krivičnoj materiji, zabilježeno je 1020 zamolnica, od čega 423 inostranih zahtjeva upućenih Crnoj Gori i 597 zahtjeva upućenih inostranim nadležnim organima. Najveći broj zahtjeva odnosi se na predmete ustupanja/preuzimanja krivičnog gonjenja, izručenja, saslušanja i izvoda iz kaznene evidencije dok se ostali predmeti odnose na transfer osuđenih lica, priznanje i izvršenje strane sudske odluke, uručenje akata, dostavljanje dokumentacije.

Takođe, u 2019. godini je postupljeno po 120 zahtjeva za dobijanje saglasnosti za raspisivanje međunarodne potjernice.

U odnosu na međunarodnu pravnu pomoć u građanskim stvarima zabilježeno je 849 zamolnica, od čega je 410 inostranih zahtjeva upućenih Crnoj Gori i 439 zahtjeva upućena inostranim nadležnim organima. Najveći broj zahtjeva odnosi se na uručenje akata i dostavljanje dokumentacije, dok se ostali zahtjevi odnose na druge vidove međunarodne pravne pomoći kao što su nasljednička izjava, obavještenje o stranom pravu, saslušanje, priznanje i izvršenje strane sudske odluke.

Ukupno je ovjereno 1495 dokumenata, od kojih je 986 ovjereno Apostilom, a 509 punom ovjerom.

Rad Direktorata za informaciono komunikacione tehnologije pravosuđa i bezbjednost podataka, je bio usmjeren na realizaciju mjera/aktivnosti iz akcionog plana Strategije informaciono-komunikacionih tehnologija pravosuđa za period 2016-2020.godina.

Potpisan je veoma značajan Sporazum o zajedničkom finansiranju projekta “Unapređenje efikasnosti pravosuđa” koji će se realizovati zahvaljujući sredstvima iz budžeta i donatorskim sredstvima Vlade Kraljevine Norveške. Ukupna vrijednost projekta je 1.826.515,00 €, od čega je iz budžeta plaćeno u 2019. godini 505.538,93€ a u 2018. godini 535.600,07€, dok je učešće donatora 785.376,00 €. Implementator projekta je kancelarija UNDP-a u Podgorici.

U 2019. godini Ministarstvo pravde Crne Gore i Ministarstvo pravde Republike Srbije, potpisali su „Protokol o ustupanju source koda u cilju uspostavljanja informacionog sistema UIKS Crna Gora“. Plan je da se dobijeno SAPA (Software Aplication Prison Administration) rješenje razvijeno za potrebe zatvorskog sistema u Srbiji modifikuje i obavi proces prilagodjavanja ovog rješenja shodno poslovnim procesima u UIKS-u i važećoj normativi.

Budžet Ministarstva pravde opredijeljen Zakonom o budžetu za 2019. iznosio je 3.301.761,18€ i realizovan je u iznosu od **96%** u odnosu na tekući budžet.

Plan javnih nabavki Ministarstva pravde u 2019. godini iznosio je **1.414.720,00€.** Ministarstvo pravde je u skladu sa Zakonom o javnim nabavkama u izvještajnom periodu, sprovelo 15 otvorenih postupaka, 14 nabavki male vrijednosti putem zahtjeva za dostavljanje ponuda i 34 nabavki male vrijednosti putem saglasnosti, saglasno Planu nabavke male vrijednosti.

Realizacija Plana javnih nabavki za 2019. godinu je **100%.**

Ministarstvo pravde je u 2019. godini zaključilo ugovore o finansiranju 7 projekata iz oblasti unapređenja Ijudskih prava pritvorenih i osuđenih lica u Crnoj Gori sa nevladinim organizacijama. U cilju realizacije navedenih projekata Ministarstvo je nevladinim organizacijama, izabranim putem javnog konkursa, dodijelilo sredstva u ukupnoj vrijednosti od 72.950,07 eura.

Navedena sredstva dodijeljena su u cilju unapređenja ljudskih prava pritvorenih i osuđenih lica, doprinosa djelotvornosti sistema rehabilitacije i reinitegracije pritvorenih i osuđenih lica, poboljšanja sistema zdravstvene zaštite u sistemu izvršenja krivičnih sankcija, kao i potrebe daljeg promovisanja sistema alternativnih sankcija u zajednici.

Kabinet ministra je realizovao redovne aktivnosti koordinacije i praćenja bilateralnih susreta, radnih sastanaka, konferencija u zemlji i inostranstvu i ostvarivao redovnu komunikaciju sa predstavnicima medija.

Tokom izvještajnog perioda, Ministarstvo pravde je imalo kvalitetnu međuresorsku saradnju.

**I UVOD**

Saglasno članu 65 Zakona o državnoj upravi („Sl.list CG“, br.078/18) i člana 53 Uredbe o organizaciji i načinu rada državne uprave („Sl.list CG“, br.087/18 i 02/19) Ministarstvo pravde je pripremilo Izvještaj o radu i stanju u upravnim oblastima, u kojem su sadržane aktivnosti sa aspekta ostvarenih ciljeva sadržanih u programu rada Vlade, programu rada Ministarstva, strateškim dokumentima, izvršavanja zakona i drugih propisa, aktivnosti u odnosu na vršenje upravnog nadzora, realizacija zaključaka Vlade, predloga mjera za unapređenje stanja u upravnoj oblasti, realizacije budžeta za 2019.godinu, kao i ostale aktivnosti u okviru djelokruga rada ovog ministarstva.

## II REALIZACIJA CILJEVA IZ PROGRAMA RADA VLADE ZA 2019. GODINU

Program rada Vlade u tematskom i normativnom dijelu (ukupno 10 tema), Ministarstvo pravde je u izvještajnom periodu realizovalo u procentu od 100 %.

Teme su prikazane u tabeli 1.

Tabela 1

|  |  |  |
| --- | --- | --- |
| TEMATSKI DIO | | |
| **R.broj** | **Vrsta akta** | **Direktorat/ Služba** |
| 1 | Strategija reforme pravosuđa 2019-2022 s Akcionim planom 2019-2020 | Direktorat za organizaciju pravosuđa, krivično zakonodavstvo i nadzor |
| 2 | Analiza efikasnosti funkcionisanja sistema izvršenja (01.01.2018-31.12.2018. godine) | Direktorat za građansko zakonodavstvo i nadzor |
| 3 | Izvještaj o realizaciji Akcionog plana za sprovođenje Strategije izvršenja krivičnih sankcija za period 2017-2021. godina, za 2018. godinu | Direktorat za izvršenje krivičnih sankcija |
| 4 | Izvještaj o radu i stanju u upravnim oblastima za 2018. godinu | Služba za kadrovske, kancelarijske, finansijske poslove i javne nabavke |
| NORMATIVNI DIO | | |
| 1 | Predlog zakona o izmjenama i dopunama Zakona o sudovima | Direktorat za organizaciju pravosuđa, krivično zakonodavstvo i nadzor |
| 2 | Predlog zakona o dopunama Zakona o Državnom tužilaštvu |
| 3 | Predlog zakona o izmjenama i dopunama Zakona o vanparničnom postupku | Direktorat za građansko zakonodavstvo i nadzor |
| 4 | Predlog zakona o legalizaciji javnih isprava u međunarodnom prometu |
| 5 | Predlog zakona o alternativnom  rješavanju sporova |
| 6 | Predlog zakona o izmjenama i dopunama Zakona o međunarodnoj pravnoj pomoći u krivičnm stvarima | Direktorat za međunarodnu pravosudnu saradnju |

Van Programa rada Vlade, realizovane su sljedeće teme:

|  |  |  |
| --- | --- | --- |
| TEMATSKI DIO | | |
| **R.broj** | **Vrsta akta** | **Direktorat** |
| 1 | Informacija o potrebi potpisivanja Konvencije UN-a o međunarodnim poravnanjima postignutim u postupku medijacije | Direktorat za građansko zakonodavstvo i nadzor |
| 2 | Analiza potrebe donošenja zakona kojim će se urediti prava civilnih žrtava čija su ljudska prava povrijeđena u oružanim sukobima i u vezi sa oružanim sukobima u periodu 1991-2001 |
| 3 | Analiza komparativnih zakonskih rješenja Republike Slovenije, Republike Srbije i Republike Hrvatske kojima su uređeni rehabilitacija i obeštećenje žrtava političkog progona, zatvorenica i zatvorenika ,,Golog otoka'', ,,Svetog Grgura'' i dr. |
| NORMATIVNI DIO | | |
| **R.broj** | **Vrsta akta** | **Direktorat** |
| 1 | Predlog zakona o oduzimanju imovinske koristi stečene kriminalnom djelatnošću | Direktorat za organizaciju pravosuđa, krivično zakonodavstvo i nadzor |
| 2 | Izmjene i dopune Sudskog poslovnika |
| 3 | Odluka o obrazovanju Savjeta za praćenje sprovođenja Strategije reforme pravosuđa 2019-2022 |
| 4 | Akt o proglašenju Upravnog odbora Centra za obuku u sudstvu i Državnom tužilaštvu |
| 5 | Predlog Zakona o izmjenama i dopunama Zakona o parničnom postupku | Direktorat za građansko zakonodavstvo i nadzor |
| 6 | Predlog Zakona o izmjenama Porodičnog zakona |
| 7 | Uredba o izmjeni Uredbe o visini nagrade za rad i naknade troškova posrednika |
| 8 | Predlog zakona o pravosudnoj saradnji u krivičnim stvarima sa državama članicama Evropske unije | Direktorat za međunarodnu pravosudnu saradnju |
| 9 | Predlog zakona o potvrđivanju Protokola kojim se mijenja i dopunjava Dodatni protokol uz konvenciju o transferu osuđenih lica[[1]](#footnote-1) |
| 10 | Predlog zakona o potvrđivanju Ugovora između Crne Gore i Ujedinjenog Kraljevstva Velike Britanije i Sjeverne Irske kojim se dopunjava Evropska konvencija o ekstradiciji od 13.12.1957. godine[[2]](#footnote-2) |

Takođe, pripremljena su 4 predloga mišljenja na inicijative za pokretanje postupaka za ocjenu ustavnosti i zakonitosti odredbi zakona iz nadležnosti Ministarstva pravde, kao i 6 mišljenja na predloge zakona iz nadležnosti Ministarstva pravde, koje su podnijeli poslanici.

# III REALIZACIJA CILJEVA IZ PROGRAMA RADA MINISTARSTVA ZA 2019. GODINU

Programom rada Ministarstva pravde za 2019. godinu planirano je 13 tema u tematskom dijelu i 21 tema u normativnom dijelu.

Realizovane teme su prikazane u tabeli 2.

Tabela 2

|  |  |  |
| --- | --- | --- |
| TEMATSKI DIO | | |
| **R.broj** | **Vrsta akta** | **Direktorat** |
| 1 | Treći polugodišnji izvještaj o realizaciji mjera iz Akcionog plana za implementaciju Strategije reforme pravosuđa 2017-2018 (za period 01. jul 2018. - 31. decembar 2018. godine) | Direktorat za organizaciju pravosuđa, krivično zakonodavstvo i nadzor |
| 2 | Analiza Krivičnog zakonika s ciljem uskladjivanja normi sa elementima bića 32 krivična djela iz Evropskog naloga za hapšenje |
| 3 | Analiza i definisanje mjera za uskladjivanje antikorupcijskog normativnog okvira sa NATO Politikom za izgradnju integriteta |
| 4 | Analiza i definisanje mjera za unapređenje borbe protiv organizovanog kriminala i korupcije |
| 5 | Godišnja analiza nadzora rada notara | Direktorat za građansko zakonodavstvo i nadzor |
| 6 | Godišnja analiza nadzora rada javnih izvršitelja |
| 7 | Analiza rada notara u ostavinskim predmetima i rasterećenja sudova od ove vrste predmeta |
| 8 | Izvještaj o primjeni Zakona o međunarodnom privatnom pravu |
| 9 | Izvještaj o primjeni instituta “Lice za podršku djetetu u postupcima u vezi sa porodičnim odnosima” |
| 10 | Izvještaj o primjeni alternativnih sankcija | Direktorat za izvršenje krivčnih sankcija |
| 11 | Informacija o potrebi potpisivanja Konvencije o krivičnim djelima koja se odnose na kulturna dobra | Direktorat za međunarodnu pravosudnu saradnju |
| 12 | Informacija o potrebi potpisivanja Protokola o mjerodavnom pravu za obaveze izrdržavanja |
| 13 | Treći godišnji Izvještaj o realizaciji mjera predviđenih Akcionim planom za sprovođenju Strategije informaciono – komunikacionih tehnologija pravosuđa (za period 2019. godinu) | Direktorat za informaciono komunikacione tehnologije pravosuđa |
| NORMATIVNI DIO | | |
| 1 | Pravilnik o načinu ovjere potpisa, rukopisa i prepisa | Direktorat za građansko zakonodavstvo i nadzor |
| 2 | Uredba o uslovima za sticanje zvanja i nivoima zvanja službenika Uprave za izvršenje krivičnih sankcija | Direktorat za izvršenje krivčnih sankcija  Direktorat za izvršenje krivčnih sankcija |
| 3 | Uredba o uniformi, oznakama zvanja, naoružanju, vozila i posebnoj opremi službenika obezbjeđenja u Upravi za izvršenje krivičnih sankcija |
| 4 | Pravilnik o bližem načinu izvršenja uslovne osude, uslovne osude sa zaštitnim nadzorom, kazne rada u javnom interesu i uslovnog otpusta |
| 5 | Pravilnik o bližem načinu izvršenja kazne zatvora u prostorijama u kojima osuđeni stanuje |
| 6 | Pravilnik o bližem načinu izvršenja mjere bezbjednosti zabrana približavanja |
| 7 | Pravilnik o bližem načinu izvršenja mjere bezbjednosti udaljenje iz stana ili drugog prostora za stanovanje |
| 8 | Pravilnik o službenoj legitimaciji službenika Ministarstva pravde koji vrši kontrolu izvršenja alternativnih sankcija |
| 9 | Pravilnik o izmjenama Pravilnika o bližem načinu i uslovima za upućivanje zatvorenika na rad van zatvora |
| 10 | Pravilnik o utvrđivanju dostojnosti lica za obavljanje poslova u Upravi za izvršenje krivičnih sankcija |
| 11 | Pravilnik o sadržaju i obrascu službene legitimacije I službene značke |
| 12 | Pravilnik o izmjenama pravilnika o sadržaju i načinu vođenja evidencije o upotrebi sredstava prinude u vršenju poslova obezbjeđenja pritvorenih i osuđenih lica |
| 13 | Pravilnik o načinu testiranja i program i načinu sprovođenja stručnog osposobljavanja pripravnika u Upravi za izvršenje krivičnih sankcija |
| 14 | Uputstvo o upućivanju na izvršenje kazne zatvora i kazne dugotrajnog zatvora |
| 15 | Pravilnik o izmjenama i dopunama Pravilnika o kućnom redu u Zavodu za izvršenje krivičnih sankcija[[3]](#footnote-3) |
| 16 | Pravilnik o program, načinu i sastavu Komisije za polaganje stručnog ispita za vršenje poslova obezbjeđenja pritvorenih i osuđenih lica |
| 17 | Pravilnik o provjeri znanja, kompetencija i vještina, kandidata na internom oglasu u Upravi za izvršenje krivičnih sankcija |
| 18 | Pravilnik o programu i načinu sprovođenja stručnog usavršavanja zaposlenih u Upravi za izvršenje krivičnih sankcija |
| 19 | Pravilnik o radnim mjestima, vrstama poslova, uslovima rada, radnom vremenu, prekovremenom radu, odmoru i zaštiti na radu zatvorenika |

Tematski dio Programa je realizovan 100%. Kada je u pitanju normativni dio ukazujemo da

Predlog uredbe o načinu vođenja kaznene evidencije nije završen iz razloga što treba izvšiti određena usaglašavanja na nivou relevantnih zakona u skladu sa novom pravnom tekovinom koja je usvojena na nivou EU i utvrditi tehničke standarde funkcionisanja novog informacionog sistema da bi se na osnovu tih analiza i izmijenjenog zakonodavstva pristupilo i usaglašavanju predmetne uredbe. Za potrebe izrade nove uredbe treba uraditi sveobuhvatnu analizu.

Pravilnik o bližem načinu vršenja poslova obezbjeđenja pritvorenih I osuđenih lica i obezbjeđenja objekata, imovine i zaposlenih u Upravi za izvršenje krivičnih sankcija i primjene ovlašćenja službenika obezbjeđenja pritvorenih i osuđenih lica odložen je za 2020. godinu jer je za njegovo donošenje potrebno da se usvoji novi Pravilnik o unutrašnjoj organizaciji i sistematizaciji Uprave za izvrsenje krivicnih sankcija u skladu sa novim zvanjima.


# IV STRATEŠKA DOKUMENTA I MJERE I AKTIVNOSTI ZA IZVRŠAVANJE POSTAVLJENIH CILJEVA I PROJEKTI OD DRŽAVNOG ZNAČAJA

Tokom 2019. godine Ministarstvo pravde je izvještavalo Vladu o sljedećim strateškim dokumentima: Strategija reforme pravosuđa (od 2014. do 2018. godine) za 2018. godinu, Strategija informaciono komunikacionih tehnologija pravosuđa (od 2016. do 2020. godine) za 2018. godinu i Strategija za izvršenje krivičnih sankcija (od 2016. do 2020. godine) za 2018. godinu. Program razvoja alternativnog rješavanja sporova 2019-2021. godine je Vlada usvojila decembra 2018. godine i izvještaj o realizaciji ovog strateškog dokumenta će biti razmatran u I kvartalu 2020. godine.

Ministarstvo pravde je realizovalo strateška dokumenta u visokom obimu.

***STRATEGIJA REFORME PRAVOSUĐA***

U periodu 1. jul 2018. - 31. decembar 2018. godine trebalo je implementirati ukupno 87 mjera, odnosno 158 aktivnosti iz Akcionog plana za implementaciju Strategije reforme pravosuđa 2017-2018. Od ukupno 158 dospjelih aktivnosti realizovane su 12 aktivnosti (8%), 130 aktivnosti se realizuje u kontinuitetu (82%), djelimično su realizovane 9 aktivnosti (6%), a 7 aktivnosti su nerealizovane (4%).



U cilju nastavka sprovođenja reformskih aktivnosti, Ministarstvo pravde (Direktorat za organizaciju pravosuđa, krivično zakonodavstvo i nadzor) je u 2019. godini pripremilo Strategiju reforme pravosuđa 2019-2022, sa pratećim Akcionim planom, koju je Vlada donijela na sjednici od 12. septembra 2019. godine.

***STRATEGIJA INFORMACIONO-KOMUNIKACIONIH TEHNOLOGIJA (IKT) PRAVOSUĐA ZA PERIOD 2016-2020.***

Ministarstvo pravde koordinira radom pravosudnih institucija u odnosu na realizaciju Akcionog plana, te posredstvom Radne grupe za implementaciju i praćenje Strategije i AP-a, objedinjuje sve potrebne aktivnosti u cilju ispunjavanja rokova definisanih strateškim dokumentima. Uslijed potrebe za pomijeranjem rokova određenog broja mjera, kao i izmjenama pojedinih budžetskih pozicija, usvojen je Prijedlog revizije Akcionog plana za sprovođenje Strategije sa Aneksom budžeta za implementaciju mjera.

Tabela broj 3. prikazuje statistiku realizacije: od ukupno dospjelih 49 mjera u izvještajnom periodu 35 je realizovanih, 8 nije realizovano, dok je djelimično realizovano 6 mjera.

Tabela 3

|  |  |  |  |  |
| --- | --- | --- | --- | --- |
| **Period izvještavanja** | **Broj dospjelih mjera za period izvještavanja** | **Broj realizovanih mjera** | **Broj djelimično realizovanih mjera** | **Broj nerealizovanih mjera** |
| 01.12.2018. 01.12.2019. | 49 | 35 (71,4%) | 6 (12,3%) | 8 (16,3%) |

Kao glavni razlozi nerealizovanih i djelimično realizovanih mjera su nedovoljan broj zaposlenih u Direktoratu i kompleksnost procesa/aktivnosti.

Za realizaciju ključnih mjera iz Akcionog plana koje se većim dijelom tiču nabavke softverskih rješenja ISP-a i razmjene podataka, između Programa Ujedinjenih nacija za razvoj i Vlade Crne Gore potpisan je Sporazum o zajedničkom finansiranju projekta “Unapređenje efikasnosti pravosuđa” koji će se realizovati zahvaljujući sredstvima iz budžeta i donatorskim sredstvima Vlade Kraljevine Norveške. Ukupna vrijednost projekta je 1.826.515,00 €, od čega je iz budžeta plaćeno u 2019. godini 505.538,93€ a u 2018. godini 535.600,07€, dok je učešće donatora 785.376,00 €. Implementator projekta je kancelarija UNDP-a u Podgorici.

Projektne aktivnosti u vezi podsistema za sudove i elektronsku razmjenu podataka su započete u junu 2019. godine i očekuje se realizacija ovih projekata u toku 2020. godine.

Projekat takođe predviđa razvoj i implementaciju softverskog rješenja za podsistem jedinstvenog ISP-a- UIKS, koji treba da bude izrađen u skladu sa evropskim preporukama i smjernicama. U tom pravcu, Ministarstvo pravde Crne Gore i Ministarstvo pravde Republike Srbije, potpisali su „Protokol o ustupanju source koda u cilju uspostavljanja informacionog sistema UIKS Crna Gora“. Planirano je da se SAPA (Software Aplication Prison Administration) rješenje razvijeno za potrebe zatvorskog sistema u Srbiji modifikuje i obavi proces prilagodjavanja ovog rješenja shodno poslovnim procesima u UIKS-u i važećoj normativi.

Kako softverska rješenja ISP-a nisu još implementirana, nije moguće razvijanje Business Intelligence sistema. U toku je izrada Inicijalne tehničke dokumentacije za nabavku sistema, koja će biti ažurirana nakon implementacije podsistema ISP-a.


Uloženi su značajni napori da se obezbijede donatorska sredstva, te je kroz projekat EURoL2 pribavljena računarska oprema u vrijednosti od 250.000,00 € za sudove, Ministarstvo pravde i UIKS.

Takođe, pokrenute su aktivnosti u odnosu na unapređenje segmenta mreže (WAN mreže) u narednom periodu, kroz donaciju SAD Ambasade u Podgorici, kao i kroz program IPA 2018.

Na portalu otvorenih podataka [data.gov.me](http://www.data.gov.me/) Crne Gore postavljeno je niz data setova podataka (stečajni upravnici, sudski tumači, sudski vještaci, lica za podršku djetetu u postupcima u vezi sa prodičnim odnosima, spisak notara u Crnoj Gori, spisak lica koja su položila notarski ispit od 2017.godine itd...) što značajno doprinosi boljoj usluzi građanima.

***STRATEGIJA ZA IZVRŠENJE KRIVIČNIH SANKCIJA***

U izvještajnom periodu od ukupno 60 strateških mjera koje su dospjele za izvještajni period jedna strateška mjera je realizovana, 46 strateških mjera se realizuju u kontinutetu, 10 je djelimično realizovanih u kontinuitetu i 3 strateške mjere nijesu realizovane, dok u dijelu 5. Monitoring, evaluacija i izvještavanje u odnosu na 2 strateške mjere za čiju realizaciju je planirano 5 aktivnosti, obje strateške mjere su realizovane.

****

U Izvještaju o realizaciji Akcionog plana za sprovođenje Strategije izvršenja krivičnih sankcija 2017- 2021. godina u 2018. godini, ocijenjeno je da je ostvaren visok stepen realizacije, da su razlozi za djelimičnu realizaciju, kao i za nerealizaciju pojedinih strateških mjera nedostatak finansijskih sredstava kao i ekspertskih znanja za koja je potrebna podrška međunarodnih partnera. Sa realizacijom u kontinutetu započelo se po svim ključnim strateškim mjerama koje su usmjerene na unapređenje poštovanja ljudskih prava lica lišenih slobode, da se intezivno radi na unapređenju zdravstvene zaštite, programima tretmana zatvorenika i njihove radne okupacije.

Takođe, započeto je unapređenje infrastrukture u UIKS-u, kao i kadrovsko osnaženje kapaciteta, posebno službe obezbjeđenja Uprave za izvršenje krivičnih sankcija, te unapređenje primjene alternativnih sankcija.

***REALIZACIJA AKTIVNOSTI U ODNOSU NA PROJEKTE OD DRŽAVNOG ZNAČAJA***

1. ***Rad Komisije za izradu Građanskog zakonika***

Komisija za izradu Građanskog zakonika obrazovana Odlukom Vlade sa zadatkom da realizuje projekat kodifikacije građanskog prava donošenjem Građanskog zakonika, intezivno je radila u 2019. godini.

Komisija je, pored ostalog donijela odluku o tzv. pandektnoj sistematici Zakonika, (kao najprihvatljiviju i najadekvatniju za kodifikaciju građanskog prava Crne Gore), koja podrazumijeva da će se budući Građanski zakonik sastojati od nekoliko dijelova, i to: Uvodnog i Opšteg dijela, zatim dijela kojim će se urediti Prava ličnosti, Obligacioni odnosi, Stvarnopravni odnosi, Porodičnopravni odnosi i Nasljednopravni odnosi.

Na bazi stavova zauzetih na sjednicama, Komisija je u formi Radnog materijala sačinila Predlog Uvodnog i Opšteg dijela Građanskog zakonika.

Komisija je pristupila izradi posebnog dijela Građanskog zakonika kojim će se urediti Prava ličnosti. Angažovani su eminentni stručnjaci iz regiona za oblast prava ličnosti: prof. Aldo Radolović i prof. Vlada Vodinelić, koji će sačiniti sveobuhvatnu analizu ove veoma složene i zahtjevne pravne oblasti. Nakon što navedena analiza bude sačinjena, Komisija će, uzimajući u obzir nalaze iz iste, pristupiti izradi pravnih normi.

Juna 2019. godine organizovan je Okrugli sto, na kome se diskutovalo o predloženim rješenjima Uvodnog i Opšteg dijela Građanskog zakonika.

Okruglom stolu su prisustvovali: sudije Vrhovnog suda Crne Gore, predsjednici građanskog vijeća u Apelacionom sudu CG, građanskih odjeljenja u višim sudovima u Podgorici i Bijelom Polju i građanskog odjeljenja u Privrednom sudu CG, advokati, programska menadžerka za Zapadni Balkan u AIRE Centru iz Londona, te članovi Komisije za izradu Građanskog zakonika.

1. ***Rad Komisije za nadzor i koordinaciju sprovođenja Strategije informaciono-komunikacionih tehnologija u pravosuđu za period 2016-2020 i Radne grupe za implementaciju strategije***

Komisija i Radna grupa su kontinuirano radile na sprovođenju i implementaciji Strategije IKT i tokom 2019. godinerealizovano je više aktivnosti koje su se prevashodno odnosile na:nadogradnju serverske, storage i mrežne infrastrukture u data centru Vrhovnog suda, kao i nabavka i isporuka licenci za virtuelizaciju***;*** usvajanje metodologije digitalizacije arhiva u pravosudnim institucijama***;*** razvijanje web portal pravosudnih institucija; migraciju podataka sa starih portala tužilaštva i sudova.

Nastavljene su i aktivnosti na projektu „Implementacija informacione bezbjednosti u informacioni sistem pravosuđa Crne Gore prema međunarodnom i nacionalnom standardu MEST ISO/IEC 27001:2014 “. U sklopu projekta službenici pravosuđa su stekli odgovarajuće sertifikate iz oblasti primjene ovog standarda, tipa: vodeći implementator, interni auditor, Risk menadžer, GDPR - Certified data protection officer, itd.

***Značajni infrastrukturni projekti***

**A) Projekat izgradnje Specijalne zdravstvene ustanove, nove prijavnice, zatvora otvorenog tipa i multifuinkcionalnog objekta u kompleksu UIKS-a**

Projekat izgradnje Specijalne zdravstvene ustanove, nove prijavnice, zatvora otvorenog tipa i multifuinkcionalnog objekta je značajan infrastrukturni projekat. Urađena idejna rješenja i sproveden tender za odabir projektanta za izradu glavnog projekta. Očekuje se ubrzo i završetak glavnog projekta kako bi se stvorili uslovi za početak gradnje. Za izradu idejnog rješenja i glavnog projekta obezbijeđena su sredstva u kapitalnom budžetu.

2. decembra 2019. godine stupio je na snagu Finansijski sporazum za IPA 2018 između Evropske komisije i Crne Gore, kojim je za Projekat „EU za poboljšanje pristupa pravdi i temeljna prava“ opredijeljeno 13.516.733 €, u okviru kojeg će se u izosu od 4.378.311,00 € finansirati gradnja ova četiri objekta.

**B) Projekat „Izgradnja Zatvora za sjevernu regiju Crne Gore u Mojkovcu“**

Projektna prijava Ministarstva pravde je usvojena i dobijena su bespovratna sredstava od 100% u okviru Zapadnobalkanskog investicijskog okvira (WBIF), u novčanom iznosu od 1.200.000 € TA grant. U okviru projekta biće urađena tehnička dokumentacija za izgradnju , a ovu tehničku pomoć realizuje konzorcijum WBIF Infrastructure Project Facility 7 (IPF7). Realizacija tehničke pomoći je započela u novembru 2019. godine nakon ispunjavanja svih uslova kako sa nacionalnog, tako i međunarodnog nivoa koji su bili neophodni u pripremi početka realizacije. Period realizacije je novembar 2019 – mart 2021.godine.

Vlada Crne Gore je 05. septembra 2019. godine usvojila Informaciju o projektu „Izgradnja Zatvora za sjevernu regiju Crne Gore u Mojkovcu“ kojom je definisano upravljanje i implementacija projektom. Rješenjem Ministarstva pravde broj 01-023-7868/19 od 25.10.2019. godine obrazovan je Projektni odbor za ovaj projekat. Ministarstvo pravde je potpisalo Ugovor o pružanju usluga sa Nacionalnom jedinicom za implementaciju projekata iz oblasti komunalnih djelatnosti i zaštite životne sredine „Project-Consulting“ DOO Podgorica (PROCON) koja će biti zadužena za implementaciju ovog projekta kao i za izvještavanje Projektnog odbora.

**C) Podrška rješavanju stambenih potreba zaposlenih u Upravi za izvršenje krivičnih sankcija**

Vlada Crne Gore je na sjednici od 1. avgusta 2019. godine usvojila Infromaciju o obezbjeđivanju podrške za rješavanje stambenih potreba zaposlenih u Upravi za izvršenje krivičnih sankcija i prihvatila Sporazum o podršci u rješavanju stambenih potreba zaposlenih u Upravi za izvršenje krivičnih sankcija. Vlada Crne Gore je za realizaciju Sporazuma opredijelila 1.100. 000 eura za petogodišnji period važenja sporazuma , i to u 2019. godini 300.000 eura, a za naredne četiri godine po 200.000 eura. Sporazumom je predviđeno da se novčana sredstva prenose isključivo za rješavanje stambenih potreba zaposlenih u Upravi za izvršenje krivičnih sankcija za kolektivnu stambenu izgradnju, dodjelu stambenih kredita i individualnu gradnju. Takođe, za kolektivnu stambenu izgradnju obezbijeđene su katastarske parcele u opštinama Danilovgrad i Bijelo Polje u saradnji sa lokalnim samoupravama.

Krajem 2019. godine dodijeljeno je nakon sprovedenog oglasa 4 stambene jedinice službenicima UIKS-a na lokalitetu Stari Aerodrom.

## IPA Projekti u 2019. Godini

U izvještajnom periodu u saradnji sa relevantnim institucijama, intenzivno su se sprovodile aktivnosti u cilju ostvarivanja preduslova za sprovođenje IPA 2018 programa „EU za poboljšanje pristupa pravdi i temeljna prava“ ukupne vrijednosti 13.516.733 €, u okviru kojeg je za Sektor pravde opredijeljeno 9.366.733 €.

Evropska komisija, u vidu nagrade za ostvareni učinak kroz program IPA 2020, dodijelila je dodatna sredstva za nastavak podrške sektoru Vladavine prava u vidu treće faze projekta „Podrška Evropske unije vladavini prava“ – „EU za Vladavinu prava III“(EUROL III) u iznosu od 2.500.000 €.

**Nacionalna IPA**

1. IPA 2014 Projekat „Podrška Evropske unije vladavini prava II“ – EUROL II predstavlja nastavak projekta EUROL I.

**Opšti cilj projekta**: dalje jačanje pravosuđa i institucija za sprovođenje zakona u cilju ispunjavanja kriterijuma za pristupanje Crne Gore Evropskoj uniji.

Realizacija Projekta zvanično je započela 20. aprila 2017. godine.

**Trajanje projekta**: 36 mjeseci. **Ukupna vrijednost projekta**: 2,8 miliona eura.

1. „Analiza o obezbjeđivanju pristupa pravosuđu za građane i privredna društva u Crnoj Gori“

**Opšti cilj** **projekta**: jačanje pravosudnog sistema u skladu sa standardima EU i pružanje analitičkih i savjetodavnih smjernica kako bi se omogućilo prilagođavanje strategijskog okvira za unaprjeđenje rezultata pravosudnog sistema. Fokus je na ažuriranju Akcionog plana za Poglavlje 23; ažuriranju Akcionog plana za implementaciju Nacionalne Strategije za reformu pravosuđa (2014-2018). Implementator projekta: Svjetska banka.

**Trajanje projekta**: 10 mjeseci. **Vrijednost projekta:** 300.000 EUR.

**Višekorisnička IPA**

1. IPA 2017 Regionalni projekat „Borba protiv teškog kriminala na Zapadnom Balkanu“

**Opšti cilj projekta** je povećanje efikasnosti i saradnje između regionalnih i nacionalnih institucija u borbi protiv teškog i organizovanog kriminala.

**Trajanje projekta:** januar 2018 - mart 2020. godine. **Ukupna vrijednost projekta:** 14.5 miliona eura.

1. WB20-MNE-SOC-01 „Izgradnja zatvora u Mojkovcu: revizija studije izvodljivosti, priprema idejnog projekta, elaborata o procjeni uticaja na životnu sredinu, glavnog projekta i tenderske dokumentacije“-

**Opšti cilj projekta** je priprema tehničke dokumentacije za izgradnju jednog od prioritetnih infrastrukturnih projekata u sektoru Pravde - zatvora u Mojkovcu. **Ukupna vrijednost projekta:** 1.2 miliona eura.

Ministarstvo pravde jedna je od institucija korisnica više projektnih aktivnosti u okviru II faze Programa horizontalne podrške Evropske unije/Savjeta Evrope „Horizontalni mehanizam za Zapadni Balkan i Tursku“:

a)Projekat „Unaprjeđenje proceduralne zaštite u sudskim postupcima“

b)Projekat „Odgovornost i profesionalizam u pravosudnom sistemu“

c)Projekat „Dalje jačanje zaštite ljudskih prava pritvorenih i zatvorenih lica u Crnoj Gori“

d)„Projekat za borbu protiv ekonomskog kriminala u Crnoj Gori“

e)Regionalni projekat „Jačanje kazneno-popravnih kapaciteta za suzbijanje radikalizacije u zatvorima na Zapadnom Balkanu“

f) Regionalni projekat „Platforma Zapadnog Balkana

# V IZVRŠAVANJE ZAKONA I DRUGIH PROPISA

Ministarstvo pravde je u izvještajnom periodu, saglasno Poslovniku Vlade, pripremilo mišljenja na odredbe 118 propisa kojima se uređuje postupak pred sudovima, sankcije i prekršajni postupak, od čega: 81 mišljenje na predlog zakona i 37 na predlog podzakonskih akata.

U 2019. godini saglasno posebnim propisima, organizovani su ispitni rokovi za polaganje pravosudnog ispita; ispita za pripravnike u sudovima i Državnom tužilaštvu; ispita za tumače; ispita za javne izvršitelje, stručnu provjeru sudskih vještaka i ispit u oblasti obezbeđenja pritvorenih i osuđenih lica. Podaci o navedenom su prikazani u tabeli 4.

Tabela 4

|  |  |  |  |  |  |  |
| --- | --- | --- | --- | --- | --- | --- |
| Naziv ispita | Br. zahtjeva | Br.rješenja o odobrenju/ postavljenju | Br.rješenja o odbijanju | Br.rješenja o obustavi | Br.rješenja o prestanku/  razrješenju | U radu |
| Pravosudni ispit | 191 | 190 | 1 | - | - | - |
| Ispit za pripravnike u sudovima i državnom tužilaštvu | 65 | 65 | - | - | - | - |
| Ispit za tumače[[4]](#footnote-4) | 0 | 32 | 22 | - | - | - |
| Ispit za javne izvršitelje | 2 | 2 | - | - | - | - |
| Ispit za sudske vještake | 214 | 143 | 6 | 23 | 2 | 40 |
| Drugi stručni ispit za rad u državnim organima | 5 | 5 | - | - | - | - |
| UKUPNO: | 477 | 437 | 29 | 23 | 2 | 40 |

Iz navedenih podataka se zaključuje da je ministarstvo u ovoj oblasti efikasno i kvalitetno postupalo po zahtjevima.

Podnijete su 54 molbe za pomilovanje, od kojih je 11 molbi odbačeno, a u 1 predmetu je obustavljen postupak saglasno Zakonu o pomilovanju. Predsjednik Crne Gore donio je 58 odluka uzimajući u obzir predmete koji su prenijeti iz ranijeg izvještajnog perioda.

U skladu sa Zakonikom o krivičnom postupku, postupano je u 50 predmeta, po zahtjevu za naknadu štete zbog neosnovanog lišenja slobode. Zaključeno je 6 potpunih sporazuma o postojanju štete, vrsti i visini naknade zbog neosnovanog lišenja slobode.Takođe, postupano je na 111 zahtjeva Zaštitnika imovinsko-pravnih interesa Crne Gore.

U skladu sa Zakonom o izvršenju kazni zatvora, novčane kazne i mjera bezbjednosti Ministarstvo pravde je odlučivalo u 15 predmeta po zahtjevima za prekid izvršenja kazni zatvora. U 5 predmeta je usvojen zahtjev, u 9 odbijen zahtjev, a u jednom predmetu je došlo do obustave postupka.

Rješavajući upravni spor po tužbi zatvorenika radi poništaja rješenja Ministarstva pravde kojim je odlučeno o zahtjevu za prekid izvršenja kazni zatvora, Upravni sud Crne Gore je u 2019. godini donio dvije presude kojima se tužba odbija.

Ukazujemo da je u nadležnoj Direkciji bilo 292 predmeta za izvršenje kazne rada u javnom interesu.

Izvršene su 268 kazne rada u javnom interesu.

Obavljeno je 96 kontrola kazne rada u javnom interesu, na osnovu kojih radnji je poslato sudu na dalju nadležnost 10 predmeta.

Zaključena su tri sporazuma o saradnji sa Ministarstvom javne uprave, Opštinom Tuzi i Upravom za kadrove.

U 2019. godini primljeno je 248 predmeta izvršenja kazne zatvora u prostorijama za stanovanje. Izvršeno je 163 predmeta od čega 34 predmeta iz 2018. godine I 129 predmeta iz 2019. godine, a u toku je izvršenje 43 predmeta dok se u 76 predmeta radi na pripremi za izvršenje. Izvršenih neposrednih kontola u predmetima je bilo 29, a poslato sudu na dalju nadležnost 76 predmeta.

U 2019. godini primljeno je 1611 predmeta uslovne osude. U dostavljenim predmetima nije bilo uslovnih osuda sa zaštitnim nadzorom, pa je na osnovu procjene postupano u 5 predmeta. Primljeno je i 315 predmeta uslovnog otpusta samo u dva predmet određena je posebna obaveza i to u jednom primjena uz elektronski nadzor, a u 8 predmeta postupano je po procjeni zavisno od dužine vremena trajanja uslovnog otpusta.

Iz Registra kaznene evidencije izdato je 18.180 uvjerenja, a iz Registra prekršajne evidencije 2.647 uvjerenja, dok je iz Registra kaznene evidencije za pravna i maloljetna lica izdato 3.448 uvjerenja.

Izvršeno je ažuriranje izvoda podataka za fizička, pravna i maloljetna lica 4.335 i ažurirano 930 otpusnih listova. Izvršeno brisanja iz Regista kaznene evidencije ( postupljeno po sudskim rješenjima i rješenjima Ministarstva pravde ) – 1.940.

Donijeto je 126 rješenja o zakonskoj rehabilitaciji, a po 63 zahtjeva za rehabilitaciju postupljeno u formi obavještenja o nenadležnosti.

Kada je u pitanju međunarodna pravna pomoć u krivičnoj materiji, zabilježeno je 1020 zamolnica, od čega 423 inostranih zahtjeva upućenih Crnoj Gori i 597 zahtjeva upućenih inostranim nadležnim organima. Najveći broj zahtjeva odnosi se na predmete ustupanja/preuzimanja krivičnog gonjenja, izručenja, saslušanja i izvoda iz kaznene evidencije dok se ostali predmeti odnose na transfer osuđenih lica, priznanje i izvršenje strane sudske odluke, uručenje akata, dostavljanje dokumentacije.

Takođe, u 2019. godini je postupljeno po 120 zahtjeva za dobijanje saglasnosti za raspisivanje međunarodne potjernice.

U odnosu na međunarodnu pravnu pomoć u građanskim stvarima zabilježeno je 849 zamolnica, od čega je 410 inostranih zahtjeva upućenih Crnoj Gori i 439 zahtjeva upućena inostranim nadležnim organima. Najveći broj zahtjeva odnosi se na uručenje akata i dostavljanje dokumentacije, dok se ostali zahtjevi odnose na druge vidove međunarodne pravne pomoći kao što su nasljednička izjava, obavještenje o stranom pravu, saslušanje, priznanje i izvršenje strane sudske odluke.

Ukupno je ovjereno 1495 dokumenta, od kojih je 986 ovjereno Apostilom, a 509 punom ovjerom.

U Odjeljenju za unutrašnju reviziju sprovedene su sljedeće aktivnosti:

* Donijet je godišnji plan rada unutrašnje revizije u Ministarstvu pravde za 2020. godinu. Ovim planom određeni su predmet, obuhvat revizije, broj dana predviđenih za vršenje svake pojedinačne revizije u 2020. godini.
* Ukupan broj planiranih revizija prema godišnjem planu za 2019 bio je 2 + ad hoc kontrole. Obavljene su planirane revizije za koje su izrađeni konačni revizorski izvještaji. Konačni revizorski izvještaji po okončanju svake revizije dostavljeni su rukovodiocu subjekta sa predlogom plana aktivnosti za sprovođenje preporuka. Na osnovu izvršenih revizija u revizorskim izvještajima dato je 10 preporuka. Tokom obavljanja revizije nijesu utvrđeni slučajevi koji mogu biti indikatori na prevaru.
* Izrađen je Godišnji izvještaj o radu unutrašnje revizije za 2019. godinu, koji je predat Centralnoj jedinici za harmonizaciju.
* Revizorka se u izvještajnom periodu profesionalno usavršavala, u saradnji sa Ministarstvom finansija, Direktoratom za centralnu harmonizaciju i Upravom za kadrove (održano je 5 obuka), a izabrana je kao član tima koji će obaviti reviziju upravljanja u Ministarstvu zdravlja 2020. godine. Naime, Ministarstvo finansija je započelo projekat „Unapređenje sistema budžetiranja, višegodišnjeg okvira budžeta i sistema unutrašnje finansijske kontrole u javnom sektoru“ finansiran od strane Evropske unije.

***PLAN INTEGRITETA I Kadrovski poslovi***

Saglasno članu 77 Zakona o sprječavanju korupcije („Sl.list CG“, br. 53/14 i 42/17), Ministarstvo pravde izradilo je Izvještaj o sprovođenju plana integriteta, koji je dostavljen nadležnom organu i unijet u web aplikaciju Agencije za sprječavanje korupcije.

Ministarstvo je izradilo Registar rizika kao važan dokument neophodan za kvalitetno funkcionisanje organa.

Ministarstvo pravde je u 2019. godini u kontinuitetu ažuriralo podatke o državnim službenicima i namještenicima kroz Centralnu kadrovsku evidenciju.

Kadrovskim planom za 2019. godinu planirano je zapošljavanje 8 službenika.

U izvještajnom periodu, Služba za kadrovske, kancelarijske, finansijske poslove i javne nabavke, inicirala je objavljivanje sljedećih oglasa:

* 5 internih oglasa - od čega je 1 realizovan, na 2 oglasa nije bilo prijavljenih kandidata, na 1 oglas kandidat nije ispunjavao uslove, a za 1 oglas je zakazana provjera sposobnosti, znanja i vještina prijavljenih kandidata;
* 7 javnih oglasa – od čega su realizovana 5 oglasa, a za 2 oglasa je zakazana provjera sposobnosti, znanja i vještina prijavljenih kandidata, početkom 2020. godine.

Dalje, na osnovu objavljenih i sprovedenih oglasa u 2019. godini u Ministarstvu pravde postupak zapošljavanja je realizovan za 6 izvršilaca i to za:

* pravosudnog inspektora - 1 izvršilac (Direktorat za građansko zakonodavstvo i nadzor);
* samostalnog savjetnika II - 1 izvršilac (Direktorat za informaciono komunikacione tehnologije pravosuđa i bezbjednost podataka);
* samostalnog savjetnika III - 3 izvršioca (Direktorat za organizaciju pravosuđa, krivično zakonodavstvo i nadzor, i Kabinet ministra) i
* referenta - 1 izvršilac (Direktorat za organizaciju pravosuđa, krivično zakonodavstvo i nadzor).

U 2019. godini u Ministarstvu pravde je smanjen broj zaposlenih za 5 lica i to:

* po osnovu sporazumnog prestanka radnog odnosa - 4 službenika,
* po osnovu Odluke o otpremnini u slučaju sporazumnog prestanka radnog odnosa zaposlenih u javnom sektoru ("Službeni list Crne Gore", br. 41/19, 55/19 i 61/19) - 1 službenik.

Dakle, može se konstatovati tendencija odliva kadrova što zaslužuje posebnu analizu i nalaženje načina za prevazilaženje ove pojave.

Službenici Ministarstva pravde su, tokom izvještajnog perioda pohađali obuke organizovane od strane Uprave za kadrove ili drugih institucija u saradnji sa Upravom za kadrove, koje obuke su bile iz raznih tematskih oblasti.

Najviše posjećene obuke bile su na teme: „Informacioni sistem kao sredstvo za upravljanje ljudskim resursima“; „Način upravljanja elektronskim dokumentima“; „Obuka za članove Komisije za provjeru znanja, sposobnosti, kompetencija i vještina kandidata“; „Okvir kompetencija za zapošljavanje i stručno usavršavanje VSS“; „Tajnost podataka“, „Zaštita ličnih podataka“; „Standardi javnog konsultovanja“; „Odnosi sa javnošću“.

Tokom 2019. godine predstavnice Ministarstva pravde učestvovale su u aktivnostima Mreže državnih službenika za strategijsko planiranje. U cilju jačanja strukture u funkciji unaprjeđenja sistema koordinacije i planiranja politika, članice Mreže uspješno su završile *Program obrazovanja za stručno usavršavanje državnih službenika za strategijsko planiranje*.

Takođe, predstavnik Ministarstva pravde je pohađao Program obrazovanja za sticanje ključnih vještina za upravljanje ljudskim resursima, u periodu mart – jun 2019. godine.

U toku 2019. godine Ministarstvo pravde je u organizaciji Direktorataza informaciono komunikacione tehnologije pravosuđa i bezbjednost podataka organizovalo niz specijalističkih obuka za potrebe službenika pravosudnih institucija i Ministarstva pravde.

Održane su 3 radionice sa predstavnicima sudstva i tužilaštva u cilju unapređenja sistema izvršenja alternativnih sankcija uz podršku Projekta “Osnaživanje probacije i sistema alternativnih sankcija u Crnoj Gori“ koji finansira Vlada Holandije. Takođe, održani su i sastanci sa rukovdiocima pravnih lica kod kojih se izvršava kazna rada u javnom interesu, po regionalnom principu, u cilju unapređenja saradnje i efikasnije kontrole izvršenja ove kazne.

***Slobodan pristup informacijama***

Saglasno Zakonu o slobodnom pristupu informacijama, Ministarstvo pravde je u 2019. godini ažuriralo Vodič za slobodan pristup informacijama i isti je objavljen na internet stranici ministarstva.

U toku 2019. godine, Ministarstvu pravde podnijeto je 53 Zahtjeva za slobodan pristup informacijama, od kojih je riješeno 53 predmeta i to:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Podnijeti zahtjevi | | | | | | | | | | |
| Br. zahtjeva | Usvojeno | | Odbijeno | Odbačeno | | Podnosilac  obaviješten | | Dostavljeno nadležnom organu | | U toku |
| 53 | 28 | | 12 | / | | 5 | | 8 | | - |
| Podnijete žalbe | | | | | | | | | | |
| Br. žalbi | | Usvojeno | | | Odbijeno | | Postupak obustavljen | | U toku | |
| 7 | | 1 | | | / | | 2 | | 4 | |

Evidentno je da je u izvještajnom periodu, smanjen broj  podnešenih zahtjeva za slobodan pristup informacijama u odnosu na prethodnu godinu. Ovo iz razloga, što Ministarstvo pravde na svojoj internet stranici redovno objavljuje informacije koje su od javnog interesa, čime se postiže efekat proaktivnog pristupa informacijama, propisan članom 12 Zakona o slobodnom pristupu informacijama.

U prilog navedenom je i činjenica da je Ministarstvo pravde u izvještajnom periodu od strane NVO Mreže za afirmaciju nevladinog sektora – MANS, ocijenjeno kao „Visoko proaktivno“ sa 95,5% objavljenih i relativno lako dostupnih informacija propisanih Zakonom o slobodnom pristupu informacijama.

Takođe, tokom izvještajnog perioda NVO Centar za demokratsku tranziciju – CDT, uradio je Analizu otvorenosti institucija izvršne vlasti u regionu i Crnoj Gori na međunarodnom nivou. Na osnovu kriterijuma za mjerenje indikatora otvorenosti, Ministarstvo pravde je najbolje rangirano ministarstvo u Crnoj Gori sa 88,82 %.

Dakle, primarna je obaveza Ministarstva pravde da se u kontinuitetu vrši proaktivno objavljivanje dokumenata koja nastaju u radu ovog ministarstva, čime se osim transparentnosti rada, postiže efikasnost, djelotvornost, odgovornost rada i afirmiše integritet i legitimnost organa, što je jedno od osnovnih načela Zakonu o slobodnom pristupu informacija.

U 2019. godini u ovom Ministarstvu izvršen je jedan inspekcijski nadzor od strane Agencije za zaštitu ličnih podataka i slobodan pristup informacijama, prilikom koje kontrole nije utvrđena nepravilnost.

***Javne nabavke***

Plan javnih nabavki Ministarstva pravde u 2019. godini iznosio je **1.414.720,00€.** Ministarstvo pravde je u skladu sa Zakonom o javnim nabavkama u izvještajnom periodu, sprovelo 15 otvorenih postupaka, 14 nabavki male vrijednosti putem zahtjeva za dostavljanje ponuda i 34 nabavki male vrijednosti putem saglasnosti.

Realizacija Plana javnih nabavki za 2019. godinu je 100%.

Biro za javne nabavke u 2019. godini sproveo je postupke javnih nabavki radi realizacije mjera iz Akcionog plana za sprovođenje strategije IKT pravosuđa 2016-2020, i zaključeni su ugovori o javnoj nabavci ukupne vrijednosti 816.674 eura sa PDV-om.

Takođe Biro za javne nabavke u 2019. godini je za potrebe Uprave za izvršenje krivičnih sankcija spoveo postupak za nabavku robe - smart ometača, gdje je zaključen ugovor o javnoj nabavci na iznos od 292.370,18 €.

Ukazujemo da je tokom izvještajnog perioda, izvršen jedan nadzora u Birou za javne nabavke, od strane Državne revizorske institucije. Konstatovano je da Biro radi u skladu sa Zakonom o javnim nabavkama u sprovođenju postupaka javnih nabavki i u kontroli realizacije ugovora.

U toku 2019. godine nije bilo izjavljenih žalbi Državnoj komisiji za kontrolu postupaka javnih nabavki.

**VI REALIZACIJA ZAKLJUČAKA VLADE**

U izvještajnom periodu, Vlada je povodom razmatranja materijala iz nadležnosti Ministarstva pravde donijela 54 zaključka.

U tabeli br. 5 prikazan je broj i procenat zaključaka Vlade po statusu iz nadležnosti Ministarstva pravde.

Tabela 5

|  |  |  |  |
| --- | --- | --- | --- |
| Broj zaključaka Vlade za period izvještavanja | Broj realizovanih zaključaka Vlade | Broj zaključaka Vlade koji nijesu dospjeli | Broj nerealizovanih zaključaka Vlade |
| 54 | 45(83.3%) | 9(16.7%) | - |

# Bitno je ukazati da su i dva zaključka iz 2018. godine koja nisu realizovana, realizovana u 2019. godini.

# VII REALIZOVANE AKTIVNOSTI U VRŠENJU UPRAVNOG NADZORA

*Nadzor nad radom pravosudnih organa i nosilaca javnih funkcija*

U Direktoratu za organizaciju pravosuđa, krivično zakonodavstvo i nadzor - Direkcija za nadzor, sistematizovana su 4 radna mjesta (dva pravosudna inspektora, samostalni savjetnik I i samostalni savjetnik III), od čega su popunjena dva radna mjesta i to oba pravosudnog inspektora.

Takođe, u Direktoratu za građansko zakonodavstvo i nadzor - Direkcija za nadzor, sistematizovana su 3 radna mjesta pravosudnog inspektora a popunjena 2.

Ukazujemo da su zbog nedostatka kapaciteta u ovoj oblasti, pravosudni inspektori opterećeni redovnim i vanrednim nadzorima koji se obavljaju na terenu (svi gradovi u Crnoj Gori), kao i kancelarijskim poslom kroz provjeru osnovanosti pritužbi.

U 2019. godini pravosudni inspektori Direktorata za organizaciju pravosuđa, krivično zakonodavstvo i nadzor, izvršili su redovan nadzor u sljedećim pravosudnim organima:

* 15 osnovnih sudova, Višem sudu u Podgorici i Bijelom Polju, Privrednom sudu, Apelacionom sudu, Vrhovnom sudu Crne Gore i Upravnom sudu;
* 13 osnovnih tužilaštava, Višem državnom tužilaštvu u Podgorici i Bijelom Polju, Specijalnom državnom tužilaštvu i Vrhovnom državnom tužilaštvu, Višem sudu za prekršaje Crne Gore;
* 3 suda za prekršaje i 14 odeljenja za prekršaje.

Takođe, izvršen je i inspekcijski nadzor nad radom 23 tumača sa područja 5 opština u Crnoj Gori.

Postupljeno je po 90 pritužbi i predstavki građana i pravnih lica na rad pravosudnih organa(75 manje u odnosu na 2018. godinu).

U vršenju nadzora kod sudova i tužilaštava, utvrđena je jedna nepravilnost u Sudu za prekršaje Bijelo Polje – Odjeljenje za prekršaje Rožaje, koja se odnosila na zaključivanje upisnika i na odluku o stavljanju spisa u arhivu pravosnažno riješenih predmeta.

U vršenju nadzora u tužilaštvima nijesu utvrđene nepravilnosti u radu.

U 2019. godini pravosudni inspektori Direktorata za građansko zakonodavstvo i nadzor, u potpunosti su ispunili Godišnji plan nadzora nad zakonitošću obavljanja poslova notara i Notarske komore i Godišnji plan nadzora nad zakonitošću rada javnih izvršitelja i Komore javnih izvršitelja za 2019. godinu, kojima je bio predviđen nadzor nad zakonitošću rada svih notara i Notarske komore, kao i svih javnih izvršitelja i Komore javnih izvršitelja.

Postupljeno je po 9 predstavki na rad notara (4 manje u odnosu na 2018. godinu) i 47 predstavki na rad javnih izvršitelja (15 manje u odnosu na 2018. godinu).

Podnešena su dva predloga za pokretanje disciplinskog postupka u odnosu na javne izvršitelje, tri Prigovora protiv Odluka Prvostepene disciplinske komisije za utvrđivanje disciplinske odgovornosti javnog izvršitelja i 3 tužbe Upravnom sudu Crne Gore radi poništaja odluka Drugostepene disciplinske komisije za utvrđivanje disciplinske odgovornosti javnog izvršitelja.

*Oblast izvršenja krivičnih sankcija*

Uredbom o organizaciji i načinu rada državne uprave ("Službeni list Crne Gore", br. 087/18 od 31.12.2018, 002/19 od 11.01.2019) Uprava za izvršenje krivičnih sankcija je samostalni organ uprave a saglasno članu 51 Ministarstvo pravde vrši nadzor nad zakonitošću i cjelishodnošću njegovog rada.

Ministarstvo pravde je preko ovlašćenih službenih lica za kontrolu izvršenja kazni zatvora i mjera bezbjednosti, izvršilo 14 kontrola rada Uprave za izvršenje krivičnih sankcija, u dijelu pružanja zdravstvene zaštite, tretmana zatvorenika, kao i postupanja zaposlenih u Upravi za izvršenje krivičnih sankcija prema zatvorenicima, na osnovu kojih kontrola i izjašnjenja Uprave je naloženo otklanjanje utvrđenih nepravilnosti.

Podnešeno je 33 pritužbi od strane zatvorenika, od kojih je po 27 pritužbi postupilo Ministarstvo pravde, dok se u odnosu na 6 pritužbi oglasilo nenadležnim i uputilo je nadležnom organu. Od ukupnog broja pritužbi po kojima je Ministarstvo pravde postupilo 23 predmeta su završena, dok je za 4 predmeta postupak u toku.

U predmetima u kojima je pritužba bila osnovana, Ministarstvo pravde je naložilo mjere u cilju otklanjanja utvrđenih nepravilnosti.

U oblasti izvršenja krivičnih sankcija donijeta su 172 drugostepena rješenja, po žalbi izjavljenoj na prvostepena rješenja Uprave za izvršenje krivičnih sankcija o disciplinskom kažnjavanju zatvorenika, od čega je donijeto 156 rješenja kojima se odbija žalba zatvorenika i 16 rješenja kojim se usvaja žalba i poništava prvostepeno rješenje. Protiv 106 drugostepenih rješenja podnijeta je tužba Upravnom sudu Crne Gore. Od ukupnog broja podnijetih tužbi 105 tužbi je odbijeno, dok je jedna tužba usvojena. Takođe, izjavljene su sedam žalbi na odluke Uprave za izvršenje krivičnih sankcija po pritužbama u odnosu na odluka o reklasifikaciji i premještanju zatvorenika, korišćenju pogodnosi i posjeta, po kojima je donijeto 4 rješenja kojima se usvaja žalba i poništava prvostepeno rješenje, a u odnosu na 3 žalbe donijeta je odluka o odbijanju žalbe kao neosnovane.

Iz navedenih podataka je evidentan zakonit rad i postupanje službenika Ministarstva pravde.

**VIII KABINET MINISTRA**

Tokom 2019. godine u Kabinetu ministra realizovane su redovne aktivnosti koordinacije i praćenja bilateralnih susreta, radnih sastanaka, konferencija i javnih obraćanja u Crnoj Gori i inostranstvu, za potrebe ostvarivanja funkcije ministra pravde.

Takođe, u saradnji sa drugim državnim organima, pripremani su izvještaji i informacije za potrebe sprovođenja aktivnosti iz nadležnosti Ministarstva pravde. Aktivnosti Kabineta ministra, obuhvatale su i redovne poslove odnosa s javnošću: ostvarena je svakodnevna komunikacija sa medijima, koji su dobijali sve potrebne informacije i odgovore.

U tabeli br. 6 prikazane su neke od ključnih aktivnosti potpredsjednika vlade i ministra pravde u izvještajnom periodu.

Tabela 6.

|  |  |
| --- | --- |
| DATUM | AKTIVNOSTI |
| 04. 03. 2019. godine | Sastanak potpredsjednika Vlade i ministra pravde  sa britanskim ministrom za Evropu Alanom Dankanom.  Potpredsjednik je sa ministrom za Evropu Alanom Dankanom potpisao bilateralni ugovor kojim se dopunjava Evropska konvencija o ekstradiciji i olakšava njena primjena. |
| 13.03.2019. godine  19.06.2019. godine  09.10.2019. godine | Učešće na redovnim sjednicama Venecijanske komisije |
| 05.08.2019.godine | Učešće potpredsjednika Vlade i ministra pravde na ceremoniji potpisivanja i pristupanja Crne Gore Konvenciji UN o međunarodnim poravnanjima postignutim u postupku medijacije. |
| 03.10.2019.godine | Učešće na konferenciji u Tirani, koju su organizovali Ministarstvo pravde Republike Albanije i Savjet za regionalnu saradnju, ministri pravde, visoki zvaničnici i eksperti iz oblasti vladavine prava iz zemalja Zapadnog Balkana razgovarali su o ključnim izazovima u ispunjavanju evropskih standarda, unaprjeđenju vladavine prava i jačanju regionalne pravosudne saradnje. |
| 13.10.2019.godine | Ministar pravde je u Strazburu prisustvovao konferenciji ministara pravde Savjeta Evrope i susreo se sa državnim sekretarom u Ministarstvu pravde Njemačke Kristijanom Langeom. |
| 19.10. 2019. Godine | Učešće potpredsjednika Vlade i ministra pravde na događaju u Maroku, koji je bio prilika za razmjenu iskustava i diskusiju o aktuelnim izazovima u oblasti reforme pravosuđa, u skladu sa potrebama ekonomskog razvoja baziranog na investicijama. |
| 03.11.2019.godine | Potpredsjednik Vlade i ministar pravde Zoran Pažin i ministarka pravde Republike Srbije Nela Kuburović potpisali su u Beogradu Protokol o ustupanju informatičkog rješenja za potrebe Uprave za izvršenje krivičnih sankcija Crne Gore. |
| 13.11.2019.godine | Potpredsjednik Pažin i njemačka ministarka pravde Kristin Lambreht potpisali su u Berlinu Sporazum o saradnji između Saveznog ministarstva pravde Njemačke i Ministarstva pravde Crne Gore. Potpisivanjem ovog Sporazuma stvoreni su uslovi za redovnu razmjenu informacija i iskustava između dvije zemlje u najznačajnijim oblastima vladavine prava, uključujući usklađivanje nacionalnog zakonodavstva sa pravom Evropske unije, borbu protiv organizovanog kriminala, korupcije i privrednog kriminala, finansijske istrage i oduzimanje imovine stečene kriminalnom djelatnošću, pravosudnu saradnju u krivičnim, građanskim i trgovinskim stvarima i druge oblasti. |

# IX MEĐURESORSKA SARADNJA

Međuresorska saradnja je obuhvatala više aktivnosti i izradu sljedećih dokumenata:

|  |  |
| --- | --- |
| IZVJEŠTAJI | * III polugodišnji izvještaj o realizaciji mjera iz Akcionog plana za implementaciju Strategije reforme pravosuđa 2017-2018; * Polugodišnji izvještaj EK u dijelu koji se odnosi na Pregovaračko poglavlje 23); * Izvještaj o primjeni mjera bezbjednosti zabrane približavanja iz člana 77a Krivičnog zakonika i mjere bezbjednosti udaljenja iz stana ili drugog prostora za stanovanje iz člana 77b Krivičnog zakonika. * dva Polugodišnja izvještaja o realizaciji Akcionog plana za pregovaračko poglavlje 23 |
| PRILOZI | * Prilog za II izvještaj EK o Crnoj Gori * Prilog za III izvještaj EK o Crnoj Gori * Prilog za V izvjestaj o sprovođenju Evropske povelje o regionalnim jezicima * Ažuriranje informacija o poziciji Crne Gore za X sjednicu Savjeta za stabilizaciju i pridruživanje između Crne Gore i EU * Prilog za IX sastanak Pododbora za pravdu, slobodu i bezbjednost * Prilog Izvještaju o napretku za period od 1. I 2019. - 20. X 2019. godine * Prilog Izvještaju o realizaciji aktivnosti za AP za 2018. godinu za sprovođenje Strategije informisanja javnosti o pristupanju Crne Gore Evropskoj uniji 2014-2018 * Prilog Izvještaju o realizaciji Programa pristupanja za 2017-2018 godinu * Prilog Izvještaju o bilansu ljudskih prava i CPT tabele za dva izvještajna perioda |

Predstavnici Ministrastva pravde su učestvovali u izradi: Strategije za ostvarivanje prava djeteta i praćenju njene realizacije, Strategije za zaštitu lica sa invaliditetom od diskriminacije i promociju jednakosti 2017-2021, Izvještaja o realizaciji preporuka Komiteta za prava osoba sa invaliditetom. Takođe su učestvovali u radu Komisije za sprovođenje Plana aktivnosti za postizanje rodne ravnopravnosti 2017-2021 (PAPRR).

Nastavljena je kontinuirana saradnja sa Ministarstvom ekonomije o liberalizaciji trgovine uslugama u okviru CEFTA sporazuma i realizaciji Akcionog plana za investicionu reformu (RIRA), te saradnja u pravcu sačinjavanja predloga novog bilateralnog investicionog sporazuma, kao i saradnja sa Ministarstvom za ljudska i manjinska prava u pogledu izvještavanja o položaju žena (CEDAW) i Ministarstvom rada i socijalnog staranja o pravima i zaštiti djece i lica sa invaliditetom.

# X MEĐUNARODNA SARADNJA

Predstavnici Ministarstva pravde učestvovali su na sastancima i zasijedanjima sljedećih komiteta: Komitet Ujedinjenih nacija za prava djeteta (**CRC**), Savjeta za prava djeteta, Komitet Ujedinjenih nacija za eliminaciju rasne diskriminacije (**CERD**), Komitet za pravnu saradnju Savjeta Evrope (**CDCJ**), Evropske komisije za efikasnost pravosuđa (**CEPEJ**), Savjeta Evrope, Dječjeg fonda ujedinjenih nacija **(UNICEF),** Savjeta za penološku saradnju **(PC-CP)**, Konfederacije Evropskih probacionih službi **(CEP)**, Komiteta za sprečavanje mučenja i nečovječno ili ponižavajuće postupanje ili kažnjavanje **(CPT)**.

Kao kordinatori i članovi radnih grupa učestvovali su u pripremi Polugodišnjeg izvještaja EK u dijelu koji se odnosi na Pregovaračko poglavlje 23, Izvještaja o realizaciji Programa pristupanja Crne Gore Evropskoj uniji 2018-2020 za 2019. godinu za Ministarstvo pravde, kao i Priloga za izradu Programa pristupanja Crne Gore Evropskoj uniji 2020-2022.

Tokom prošle godine održan je „Regionalni forum o pravosudnoj saradnji u krivičnim stvarima: revizija bilateralnih ugovora između Crne Gore i zemalja Regiona“. Ovaj događaj, koji predstavlja centralni godišnji događaj u regionu Zapadnog Balkana na temu međunarodne pravosudne saradnje, organizovalo je Ministarstvo pravde Crne Gore, u saradnji sa Međunarodnom organizacijom za razvoj prava – IDLO, a uz podršku IPA projekta „Borba protiv teškog kriminala na Zapadnom Balkanu“ i Ambasade Sjedinjenih Američkih Država u Podgorici. Riječ je o trećem po redu Regionalnom forumu o pravosudnoj saradnji, a petom događaju ove vrste koji se organizuje u Crnoj Gori, koji je okupio predstavnike ministarstava pravde, sudskih i tužilačkih organa zemalja Zapadnog Balkana, kao i eminentne međunarodne eksperte i predstavnike relevantnih međunarodnih institucija. Ovogodišnji regionalni forum sastojao se od tri odvojena događaja: Radionice na temu revizije bilateralnih ugovora o međusobnoj pravnoj pomoći u građanskim i krivičnim stvarima koja je održana u maju u Podgorici, Radionice na temu revizije bilateralnih ugovora o izručenju i bilateralnih ugovora o međusobnom izvršavanju sudskih odluka u krivičnim stvarima koja je održana u septembru u Baru i Završne konferencije koja je održana u decembru u Budvi.

Takođe, Crna Gora je bila domaćin Druge runde pregovora o zaključenju Međunarodnog ugovora o razmjeni podataka u svrhe provjere izvještaja o imovini između zemalja Jugoistočne Evrope. Organizatori ovog događaja, koji je održan 27.3.2019. godine bili su Ministarstvo pravde Crne Gore i Sekretarijat Regionalne antikorupcijske inicijative. Osnovna svrha Međunarodnog ugovora je sprječavanje i suzbijanje korupcije kroz jačanje međudržavne saradnje i direktnu administrativnu razmjenu podataka.

# XI REALIZACIJA BUDŽETA ZA 2019.GODINU

**I Plan budžeta**

Budžet Ministarstva pravde opredijeljen Zakonom o budžetu za 2019. iznosio je 3.301.761,18€ a tekući budžet 3.472.824,39€.

Navedena sredstva prikazana su u sljedećim programima:

|  |  |  |  |
| --- | --- | --- | --- |
| **Program** | | **Planirano** | **Tekući budžet** |
| **ADMINISTRACIJA** | | 1.851.939,18 | 2.120.132,47 |
| **STRATEGIJA IKT** | | 1.449.822,00 | 1.352.691,92 |
|  | **UKUPNO:** | **3.301.761,18** | **3.472.824,39** |

**II Izvršenje budžeta**

Budžet Ministarstva pravde za 2019. godinu je realizovan **96%** u odnosu na tekući budžet. Potrošnja po budžetskim pozicijama prikazana je u grafikonu koji slijedi.

**III Finansiranje NVO**

Ministarstvo pravde je u 2018. godine zaključilo sa nevladinim organizacijama ugovore o finansiranju 28 projekata iz oblasti unapređenja i jačanja vladavine prava i promovisanja ljudskih i manjinskih prava. U cilju realizacije navedenih projekata Ministarstvo je nevladinim organizacijama, izabranim putem dva javna konkursa, dodijelilo sredstva u ukupnoj vrijednosti od oko 383.000 eura.

Tokom 2019. godine Komisija je sprovodila aktivnosti praćenja uspješnosti realizacije projekata odnosno programa za koje su dodijeljena sredstva.

Takođe u 2019. godini Ministarstvo pravde zaključilo je sa nevladinim organizacijama ugovore o finansiranju 7 projekata iz oblasti unapređenja Ijudskih prava pritvorenih i osuđenih lica u Crnoj Gori. U cilju realizacije navedenih projekata Ministarstvo je nevladinim organizacijama, izabranim putem javnog konkursa, dodijelilo sredstva u ukupnoj vrijednosti od 72.950,07 eura.

Navedena sredstva dodijeljena su u cilju unapređenja ljudskih prava pritvorenih i osuđenih lica, doprinosa djelotvornosti sistema rehabilitacije i renitegracije pritvorenih i osuđenih lica, poboljšanja sistema zdravstvene zaštite u sistemu izvršenja krivičnih sankcija, kao i potrebe daljeg promovisanja sistema alternativnih sankcija u zajednici.

**XII PREDLOG MJERA ZA UNAPREĐENJE STANJA**

Na osnovu navedenog kao i činjenice da je Ministarstvo pravde u 2019. godini ispunilo sve obaveze utvrđene Programom rada Vlade, realizovalo strateška dokumenta u visokom obimu, može se konstatovati da su postignuti odlični rezultati u radu.

Jedan od evidentnih problema u radu Ministarstva pravde, pored smještajnih kapaciteta je i nedovoljan broj izvršilaca. Zapaženi rezultati u radu ostvareni su kontinuiranim obavljanjem povećanog obima posla od strane postojećeg kadra.

Planom optimizacije javne uprave za period 2018-2020. godine u 2019. godini je bilo ograničeno zapošljavanje zasnivanjem radnog odnosa na neodređeno i određeno vrijeme u organima državne uprave, što je uticalo na realizaciju Kadrovskog plana.

I pored navedenog, Kadrovski plan je realizovan 75%.

U narednom periodu je potrebno intenzivirati aktivnosti na realizaciji smještajnih kapaciteta za potrebe ministarstva, omogućiti zapošljavanje saglasno Kadrovskom planu i iznaći modalitet za prevazilaženje odliva kadrova, imajući u vidu obaveze utvrđene strateškim dokumentima i Programom pristupanja Crne Gore Evropskoj uniji.

Ministarstvo pravde će realizovati niz mjera predviđenih Akcionim planom za implementaciju Strategije IKT pravosuđa (2016-2020) koje se direktno odnose na unapređenje Informacionog sistema pravosuđa obezbjeđivanjem infrastrukture za cijeli sistem i razvojem glavnih softverskih modula ISP-a (praćenje svih aktivnosti ovog kompleksnog sistema ostvariće se uz pomoć savremenog softvera za upravljanje projektima koji je implementiran sopstvenim kapacitetima u Direktoratu za IKT).

Ministarstvo pravde će nastaviti sa unapređivanjem normativnog okvira u izradi i implementaciji zakona u oblasti pravosuđa i krivičnog zakonodavstva radi usklađivanja sa pravnom tekovinom Evropske unije, sprovođenjem procesa reforme pravosuđa, praćenja rezultata alternativnog rješavanja sporova i izradi Građanskog zakonika.

U oblasti izvršenja krivičnih sankcija nastaviće se realizacija ključnih infrastrukturnih projekta izgradnje novog zatvora u Mojkovcu i objekata u Spužu Specijalne zdravstvene ustanove, nove prijavnice, multifunkcionalnog objekta i objekta zatvora otvorenog tipa, kao i projekta stambene izgradnje za službenike Uprave za izvršenje krivčnih sankcija.

Takođe, radiće se i na analizi potreba izmjena propisa u odnosnu na razvoj novih aplikativnih softverskih rješenja za kaznenu i prekršajnu evidenciju, i njhove usaglašenosti sa EU standardima.

Veoma važan segment u budućem radu je, kontinuirana edukacija službenika kroz dobijanje sertifikata u raznim oblastima rada.

1. Nalazi se u završnoj fazi skupštinske procedure [↑](#footnote-ref-1)
2. Nalazi se u završnoj fazi skupštinske procedure [↑](#footnote-ref-2)
3. U toku usaglašavanje sa Sekretarijatom za zakonodavstvo [↑](#footnote-ref-3)
4. Rješenja donijeta na osnovu zahtjeva podnijetih u 2018. godini. [↑](#footnote-ref-4)